b'\n_START_ARTICLE_\nMyriam Lamare\n_START_SECTION_\nKarriere\n_START_PARAGRAPH_\nI 2004 ble Lamare verdensmester i super lettvekt ved \xc3\xa5 sl\xc3\xa5 amerikanske Eliza Olson og ble med det den f\xc3\xb8rste kvinnelige bokser som ble anerkjent av World Boxing Association. \xc3\x85ret etter, 29. april 2005, forsvarte hun tittelen ved \xc3\xa5 beseire Jelena Tverdokhleb i Sportspalasset i Marseille._NEWLINE_I hennes sjette forsvarskamp for verdensmestertittelen, 2. desember 2006 i Paris, tapte Lamare mot Anne-Sophie Mathis. Kampen, som ble stemt frem som \xc3\xa5rets kvinneboksekamp av Ring Magazine, ble stoppet av dommeren i den sjette runde. \xc3\x89n omkamp ble avholdt i Marseille den 29. juni 2007, hvor Mathis vant alle de 10 rundene._NEWLINE_23. januar 2009 tapte Lamare IBA-tittelkampen i weltervekt til regjerende mester Holly Holm. Ni m\xc3\xa5neder senere, 9. oktober 2009, vant hun det ledige WBF-beltet ved \xc3\xa5 sl\xc3\xa5 den amerikanske weltervektbokseren Ann Saccurato. 5. november 2011 ble Lamare IBF-mester i super lettvekt ved \xc3\xa5 beseire Chevelle Hallback i Toulon i Frankrike._NEWLINE_Lamare bokset sin siste proffkamp 1. februar 2014 mot Cecilia Br\xc3\xa6khus, dav\xc3\xa6rende verdensmester hos WBA, WBC og WBO. Br\xc3\xa6khus vant kampen i Arena Nord i Fredrikshavn enstemmig etter ti runder.\n_START_SECTION_\nPersonlig\n_START_PARAGRAPH_\nLamare ble f\xc3\xb8dt i Saint-Denis til fransk far og algersk mor, men tilbragte oppveksten i Aubervilliers. Hun sluttet p\xc3\xa5 skolen som 17-\xc3\xa5ring for \xc3\xa5 hjelpe og fors\xc3\xb8rge familien.'